stanford-oval/wikipedia huggingface dataset:
נשיא הסנהדרין
כיום

צמצום סמכויות הנשיא ב-415 וביטול תפקיד הנשיא על ידי הרומאים לאחר מותו של רבן גמליאל השישי ב-425 הוביל לביטול הסנהדרין, וממילא לביטול תפקיד הנשיא בצורתו הקלאסית; אולם השאיפות לחידוש הסנהדרין, עוררו אף התייחסויות להקמת מוסד הנשיאות, וחידוש תפקיד נשיא הסנהדרין. הרב עדין אבן ישראל נשא בתואר נשיא 'הסנהדרין החדשה' שהקים ארגון "השיבה שופטינו" בין שנת 2005 לפרישתו מיוזמה זו בשנת 2008.
רשימת נשיאי הסנהדרין בתקופת בית שני ואחריה

יוסי בן יועזר איש צרדה (170–140 לפנה"ס לערך)
יהושע בן פרחיה (140–100 לפנה"ס לערך)
יהודה בן טבאי, ויש אומרים שמעון בן שטח (100–60 לפנה"ס)
שמעיה (60–30 לפנה"ס)
הלל הזקן (30 לפנה"ס – 10 לערך)
שמעון בן הלל (10–30 לערך)
רבן גמליאל הזקן (30–50 לערך)
רבן שמעון בן גמליאל הזקן (50–70 לערך) – נהרג במרד הגדול
רבן יוחנן בן זכאי – שימש כנשיא זמני לאחר המרד הגדול
רבן גמליאל דיבנה (80–120 לערך)
במקביל לו חלק מהזמן – רבי אלעזר בן עזריה
אינטררגנום בשל היעדר הסכמה בין החכמים על יורשו של רבן גמליאל ובשל מרד בר כוכבא
רבן שמעון בן גמליאל השני (140–180 לערך)
רבי יהודה הנשיא (180–220 לערך) – חותם המשנה
רבן גמליאל השלישי (220–240 לערך)
רבי יהודה נשיאה (240–270 לערך)
רבן גמליאל הרביעי (270–300 לערך)
רבי יהודה נשיאה השני (300–330 לערך)
הלל נשיאה (330–365 לערך) – תיקן את הלוח העברי
רבן גמליאל החמישי (365–380 לערך)
רבי יהודה נשיאה השלישי (380–400 לערך)
רבן גמליאל השישי (400 לערך – 425) – הודח בהוראה משותפת של הקיסרים
ראו גם

סנהדרין
חידוש הסנהדרין
ראש ישיבה
אב בית דין
ראש הגולה
לקריאה נוספת

בן ציון רוזנפלד, משבר הנשיאות בארץ ישראל במאה ה-ד' לספירה, ציון, חוברת 3, תשמ"ח, עמ' 239–257
ישראל לוין, מעמד הנשיא במאות השלישית והרביעית: מקורות ומתודולוגיה, בתוך: ישעיהו גפני (עורך), קהל ישראל: השלטון העצמי היהודי לדורותיו. כרך א: העת העתיקה. מרכז זלמן שזר לחקר תולדות העם היהודי, תשס"א, עמ' 103–137
האוניברסיטה הפתוחה, מדעי היהדות: מירושלים ליבנה; תקופת המשנה והתלמוד ומבוא לתורה שבעל פה, [תשל"ח]
גדליהו אלון, תולדות היהודים בארץ ישראל בתקופת המשנה והתלמוד, הקיבוץ המאוחד, 1954–1961
משה ליב לילנבלום, "", פרויקט בן יהודה
פרופ' נחום רקובר, תקנת השבים, מניעות לכהונה בתפקיד נשיא הסנהדרין – בשל ביצוע עבירות מסוימות בעבר, 186. הוצאת ספרית המשפט העברי; משרד המשפטים ומורשת המשפט בישראל, 2007
הערות שוליים

1 2  גדליהו אלון, תולדות היהודים בארץ-ישראל בתקופת המשנה והתלמוד. 2 כר', הקיבוץ המאוחד, מהד' ג', תשי"ט, עמ' 53–78
1 2 3  ישעיהו גפני, קהל ישראל: השלטון העצמי היהודי לדורותיו – העת העתיקה (כרך א) ירושלים, מרכז זלמן שזר לחקר תולדות העם היהודי, תשס"א–2001, עמ' 7.
↑  ראו למשל: בבלי, שבת, ט"ו, א: "הלל ושמעון גמליאל ושמעון נהגו נשיאותן <לפני> [בפני] הבית מאה שנה"
1 2 3 4  האוניברסיטה הפתוחה, מירושלים ליבנה, 1976, חלק ב' – הנשיאות
↑  הלוי, רבי יצחק אייזיק, כב, דורות הראשונים כרך ב סוף החשמונאים עד נציבי רומא, דפוס פרנפורקט, 1906, עמ' 646–648
↑  ראו תלמוד בבלי, מסכת גיטין, דף נ"ו, עמוד ב': "אמר ליה [אמר לו הקיסר אספסיינוס] ... אלא בעי מינאי מידי דאתן לך [מה תבקש ממני ואתן לך] אמר ליה תן לי יבנה וחכמיה ושושילתא [ושושלת] דרבן גמליאל"
↑  תלמוד בבלי, מסכת סנהדרין, דף י"א, עמוד א'
↑  תלמוד בבלי, מסכת ראש השנה, דף כ"ה, עמוד א'
↑  תלמוד ירושלמי, מסכת סנהדרין,  פרק ו', הלכה א' (דפוס וילנא: דף ב', עמוד ")
↑  מיכאל אבי יונה, בימי רומי וביזנטיון, ירושלים, ה'תש"ו, עמוד 14.
↑  זאב ספראי, "נתנו כבוד לבית הזה – חכמים ונשיאות; חכמים במערך הפוליטי בתקופת המשנה והתלמוד", המסורת הפוליטית היהודית לדורותיה: ספר זיכרון לדניאל י' אלעזר, הוצאת אוניברסיטת בר-אילן, 2010, עמ' 43–82
↑  ראו למשל: תלמוד בבלי, מסכת סנהדרין, דף ל"ח, עמוד א' – על שני בניו של רבי חייא; תלמוד בבלי, מסכת מגילה, דף ה', עמוד א'–ב – כשניסה לבטל את צום ט' באב, ועוד.
↑  תלמוד בבלי, מסכת גיטין, דף נ"ט, עמוד א'
| הסנהדרין |
| --- | --- | --- |
| מונחים | נשיא • אב בית דין • סנהדרין גדולה • סנהדרין קטנה • בית דין • משפט עברי • שבעים הזקנים • כנסת הגדולה • סמיכת זקנים |  |
| נשיאי הסנהדרין | יוסי בן יועזר • יהושע בן פרחיה • יהודה בן טבאי • שמעיה • הלל הזקן • שמעון בן הלל • רבן גמליאל הזקן • רבן שמעון בן גמליאל הזקן • רבן יוחנן בן זכאי • רבן גמליאל דיבנה • (רבי אלעזר בן עזריה) • רבן שמעון בן גמליאל • רבי יהודה הנשיא • רבן גמליאל ברבי • רבי יהודה נשיאה • רבן גמליאל הרביעי • רבי יהודה נשיאה השני • הלל נשיאה • רבן גמליאל החמישי • רבי יהודה נשיאה השלישי • רבן גמליאל השישי |  |
| מקומות מושב הסנהדרין | לשכת הגזית • חנות • ירושלים • יבנה • אושא • יבנה • אושא • שפרעם • בית שערים • ציפורי • טבריה |  |
| שונות | מסכת סנהדרין (ומסכת מכות) • עדות • הענישה בהלכה • ארבע מיתות בית דין • זקן ממרא • חידוש הסנהדרין • הסנהדרין של פריז • קברי הסנהדרין שבגן הסנהדרין בשכונת סנהדריה • שביל הסנהדרין |  |
| --- | --- |
בקרת זהויות :  NLI: 987007560678905171
רינוס מיכלס

מרינוס יקובוס הנדריקוס מיכלס (הולנדית: Marinus Jacobus Hendricus Michels‏; 9 בפברואר 1928 – 3 במרץ 2005), המוכר גם כרינוס מיכלס, היה כדורגלן ומאמן הולנדי.
ביוגרפיה

נולד באמסטרדם, ולו שמור הקרדיט על המצאת שיטת הכדורגל הטוטאלי בשנות ה-70. בתור מאמן נבחרת הולנד (1974, 1984–1985, 1986–1988, 1990–1992) הוביל את הנבחרת לגמר מונדיאל 1974 ולזכייה ביורו 1988.
בתור שחקן, מיכלס שיחק 264 משחקים בקבוצת אייאקס אמסטרדם וכבש 122 שערים בין 1946 ו-1958. הוא זכה באליפות הולנד עם אייאקס ב-1947 ו-1957. הוא גם הופיע 5 פעמים בנבחרת הולנד.
מיכלס חזר לאייאקס בתור מאמן ב-1965, איתה זכה בארבע אליפויות ושלושה גביעים בשש השנים שחלפו, וזכה עם אייאקס בראשון מתוך שלושה גביעי אירופה רצופים ב-1971. מיכלס הפך את המשחק למודרני כשהציג לעולם את שיטת הכדורגל הטוטאלי תוך שימוש ב"מלכודת הנבדל" שהייתה טקטיקה הגנתית נפוצה. מיכלס עבר לאמן את ברצלונה, איתה זכה באליפות ספרד ב-1974 ולאחר האליפות עבר לאמן את הנבחרת. אחרי הקדנציה בנבחרת עבר לארצות הברית. לבסוף סיים את קריירת האימון של עם באייר לברקוזן ב-1989.
מיכלס נבחר למאמן המאה על ידי פיפ"א ב-1999.
מיכלס נפטר בשנת 2005 בבלגיה לאחר ניתוח לב.
תארים

אליפות הליגה ההולנדית – 1947, 1957
אליפות אירופה – 1988
מקום שני בגביע העולם – 1974
גביע אירופה לאלופות – 1971
אליפות הליגה ההולנדית – 1966, 1967, 1968, 1970
אליפות הליגה הספרדית – 1974
הגביע ההולנדי – 1967, 1970, 1971
גביע ספרד – 1978
הגביע הגרמני – 1983
I Don't Wanna Go on with You Like That

"I Don't Wanna Go on with You Like That" (בתרגום חופשי: אני לא רוצה להמשיך איתך ככה) הוא שיר של המוזיקאי הבריטי אלטון ג'ון, שיצא לאור ביוני 1988 כסינגל הראשון מתוך האלבום Reg Strikes Back. הסינגל הגיע למקום השני במצעד בילבורד הוט 100 באוגוסט 1988 – המיקום הגבוה ביותר לשיר של ג'ון במצעד זה מאז אמצע שנות ה־70. הוא גם היה השיר השמיני שלו שהגיע למקום הראשון במצעד השירים העכשוויים למבוגרים. בקנדה, השיר הגיע לראש מצעד הסינגלים של המגזין RPM ושהה שם במשך שלושה שבועות, ובכך היה לסינגל ה־13 של ג'ון שהגיע לראש המצעד הקנדי. בישראל, השיר הגיע למקום השלישי במצעד הלועזי השבועי של רשת ג'.
השיר מושר מנקודת מבטו של גבר המסיים מערכת יחסים מאמללת, שבה הוא חש שאינו בלעדי וחשוב לבת זוגו. ג'ון ביצע את השיר פעמים רבות מזמן יציאתו ולאורך שנות ה־90, עד שהפסיק לבצע אותו ב־2000.
עם יציאת הסינגל יצאה לאור גם גרסת רמיקס 12 אינץ' מורחבת בוויניל מאת המפיק האמריקאי שפּ פטיבון (Shep Pettibone). בפורמט תקליטור, הרמיקס נכלל במהדורה המחודשת של Reg Strikes Back, שיצאה ב־1999, וכן במארז האוסף ...To Be Continued (אנ') שיצא ב־1990. במהדורה המחודשת של האלבום נכללה גם גרסה של ג'ון עם פסנתר בלבד ("Just-Elton-and-His-piano").
וידאו קליפ

את הווידאו קליפ לשיר ביים הבמאי האוסטרלי ראסל מולקאי (אנ') (שביים מעל 20 וידאו קליפים לג'ון, רובם בשנות ה־80). בקליפ מוצג מעבר בין חדרים, תוך שהמצלמה מתמקדת הן בג'ון השר ומנגן בפסנתר האלקטרוני שלו, הן בשחקנים המציגים את הסיפור: אישה שמנהלת מערכת יחסים מכאיבה עם שני גברים.
הקליפ נחל הצלחה ברשת MTV, וג'ון אף ביצע את השיר בטקס פרסי הווידאו קליפים של MTV לשנת 1988 (אנ').
רשימת השמעה > סינגל 7 אינץ'

"I Don't Wanna Go on with You Like That"‏ – 4:32
"Rope Around a Fool"‏ – 3:46
רשימת השמעה > סינגל 12 אינץ' מקסי

"I Don't Wanna Go on with You Like That"‏(מיקס 12 אינץ' של שפּ פטיבון) – ‏7:20
"I Don't Wanna Go on with You Like That"‏ – 4:32
"Rope Around a Fool"‏ – 3:46
רשימת השמעה > תקליטור מקסי

"I Don't Wanna Go on with You Like That"‏ – 4:33
"Rope Around a Fool"‏ – 3:48
"I Don't Wanna Go on with You Like That" ‏(מיקס 12 אינץ' של שפּ פטיבון)‏ – 7:16
רשימת השמעה > תקליטור פרומו לרדיו

"I Don't Wanna Go on with You Like That" ‏(מיקס 12 אינץ' של שפּ פטיבון)‏ — 7:20
"I Don't Wanna Go on with You Like That" (מיקס רק אלטון והפסנתר שלו)‏ — 4:50
"I Don't Wanna Go on with You Like That" (הפאב דאב)‏ — 5:18
רשימת השמעה > תקליטור פרומו לרדיו – ארצות הברית

"I Don't Wanna Go on with You Like That"‏ — 3:57
"I Don't Wanna Go on with You Like That" (עריכת רדיו 12 אינץ')‏ — 4:11
משתתפים

אלטון ג'ון – פסנתר דיגיטלי Roland RD-1000 (אנ'), זמרה מובילה וקולות הרמוניה
פרד מנדל (אנ') — סינתיסייזר
דייווי ג'ונסטון (אנ') – גיטרה אקוסטית, זִמרת רקע
דייוויד פנטון (אנ') – גיטרה בס
צ'רלי מורגן (אנ') – תופים
די מארי (אנ') – זִמרת רקע
נייג'ל אולסון (אנ') – זִמרת רקע
מצעדים > מצעדים שבועיים

|   ‏‏‏  מצעדים שבועיים (1988)> מדינה |   ‏‏‏  מצעדים שבועיים (1988)> מצעד |   ‏‏‏  מצעדים שבועיים (1988)> מיקום שיא |   ‏‏‏  מצעדים שבועיים (1988)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 24 |  |
|  אירופה | אירופה הוט 100 | 30 |  |
|  אירלנד | מצעד הסינגלים האירי | 25 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד שירי הדאנס קלאב | 7 |  |
|  ארצות הברית | מצעד מכירות הסינגלים הוט דאנס (אנ') | 15 |  |
|  ארצות הברית | מצעד שירי המיינסטרים רוק (אנ') | 13 |  |
|  גרמניה | GfK – טופ 100 | 22 |  |
|  דרום אפריקה | אנטרטיינמנט מוניטורינג אפריקה | 27 |  |
|  הממלכה המאוחדת | מצעד הסינגלים הבריטי | 30 |  |
|  ישראל | מדיה פורסט ישראל | - |  |
|  ישראל | המצעד הלועזי של רשת ג' | 3 |  |
|  ניו זילנד | המצעד הניו זילנדי הרשמי | 21 |  |
|  צרפת | SNEP | 19 |  |
|  קנדה | קנדה הוט 100 | - |  |
|  קנדה | קנדה Top Singles (RPM (magazine)) | 1 |  |
|  קנדה | קנדה מצעד השירים העכשוויים למבוגרים (RPM) | 2 |  |
|  שווייץ | המצעד השווייצרי | 10 |  |
מצעדים > מצעדים שנתיים

|   ‏‏‏  מצעדים שנתיים (1988)> מדינה |   ‏‏‏  מצעדים שנתיים (1988)> מצעד |   ‏‏‏  מצעדים שנתיים (1988)> מיקום שיא |   ‏‏‏  מצעדים שנתיים (1988)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אירופה | אירופה הוט 100 | 79 |  |
|  ארצות הברית | בילבורד הוט 100 | 43 |  |
|  ארצות הברית | מצעד השירים העכשוויים למבוגרים | 9 |  |
|  קנדה | קנדה הוט 100 | 22 |  |
ביאורים

↑  האלבום Reg Strikes Back יצא בהנפקה מחודשת בחברת מרקורי רקורדס.
↑  הסינגל השלישי מתוך אלבום ההופעה Live in Australia with the Melbourne Symphony Orchestra ‏(1987).
↑  השיר כולל התייחסות מפורשת לאישה: "If you wanna spread it around sister that's just fine" – "אם את רוצה להפיץ את זה, אחות, זה בסדר גמור" (מערכת יחסים כזאת מוצגת גם בווידאו קליפ של השיר). ג'ון אף היה נשוי באותה תקופה לאישה, רנאטה בלאול.
↑  To Be Continued יצא בשתי מהדורות: אמריקאית ב־1990, ובריטית ב־1991 (העטיפות שונות בין המהדורות). הסט כלל גם ארבעה שירים חדשים, כששניים מבין השירים שונים בין מהדורה למהדורה. השירים שהופיעו בשתי המהדורות הם "Made for Me" ו־"Easier to Walk Away". במהדורה האמריקאית הופיעו גם "You Gotta Love Someone" ו־"I Swear I Heard the Night Talkin", שהוחלפו במהדורה הבריטית ל־"Suit of Wolves" ו־Understanding Women" (שיצא לאחר מכן באלבום The One).
הערות שוליים

↑  א. ג'. יוצא לדרך (PDF), באתר בילבורד, כרך 100, גיליון 27, ‏2 ביולי 1988, בדיקה אחרונה ב־10 באוגוסט 2021
↑  הסינגל באתר דיסקוגס, באתר Discogs, בדיקה אחרונה ב־1 בדצמבר 2021
↑  ‏The 75 Best Elton John Songs: Staff List (מס' 68 ברשימה), באתר בילבורד, 24 במרץ 2022, בדיקה אחרונה ב־27 במאי 2022
↑  The Billboard Book of Top 40 Hits, מהדורה שישית, 1996
1 2  המצעד הלועזי השבועי של רשת ג' – 28 באוגוסט 1988, באתר pizmonet.co.il, בדיקה אחרונה ב־10 באוגוסט 2021
↑  ביצוע השיר בהופעות לפי שנים, באתר setlist.fm, בדיקה אחרונה ב־8 באוגוסט 2021
↑  Claude Bernardin & Tom Stanton, Rocket Man: Elton John from A – Z, כריכה רכה, Praeger, 1996, ISBN 978-0-275-95698-1, בדיקה אחרונה ב־11 באוגוסט 2021
↑  מידע על השיר, באתר Songfacts, בדיקה אחרונה ב־24 בנובמבר 2021
↑  מידע על השיר, באתר IMDb, בדיקה אחרונה ב־11 באוגוסט 2021
↑  המצעד האוסטרי, באתר austriancharts.at, בדיקה אחרונה ב־10 באוגוסט 2021
↑  המצעד האוסטרלי, באתר australian-charts.com, בדיקה אחרונה ב־10 באוגוסט 2021
↑  המצעד האירופי יורוצ'רט הוט 100 סינגלס (PDF), באתר Music & Media (אנ'), כרך 5 מס' 31 ‏30 ביולי 1988 עמ' 11, בדיקה אחרונה ב־10 באוגוסט 2021
↑  המצעד האירי, באתר irishcharts.ie, בדיקה אחרונה ב־11 באוגוסט 2021
↑  היסטוריית ג'ון במצעד בילבורד הוט 100, באתר בילבורד, בדיקה אחרונה ב־20 בנובמבר 2021
↑  היסטוריית ג'ון במצעד השירים העכשוויים למבוגרים של בילבורד, באתר בילבורד, בדיקה אחרונה ב־20 בנובמבר 2021
↑  היסטוריית ג'ון במצעד שירי הדאנס קלאב של בילבורד, באתר בילבורד, בדיקה אחרונה ב־20 בנובמבר 2021
↑  היסטוריית ג'ון במצעד מכירות הסינגלים הוט דאנס של בילבורד, באתר בילבורד, בדיקה אחרונה ב־20 בנובמבר 2021
↑  היסטוריית ג'ון במצעד שירי המיינסטרים רוק של בילבורד, באתר בילבורד, בדיקה אחרונה ב־20 בנובמבר 2021
↑  המצעד הגרמני, באתר offiziellecharts.de, בדיקה אחרונה ב־10 באוגוסט 2021
↑  מצעד הסינגלים הבריטי 26 ביוני 1988 – 2 ביולי 1988, באתר חברת המצעדים הרשמית, בדיקה אחרונה ב־10 באוגוסט 2021
↑  המצעד הניו זילנדי, באתר charts.nz, בדיקה אחרונה ב־10 באוגוסט 2021
↑  המצעד הצרפתי, באתר lescharts.com, בדיקה אחרונה ב־10 באוגוסט 2021
↑  המצעד הקנדי Top RPM Singles גיליון 8585, באתר הספרייה והארכיון הלאומי של קנדה, בדיקה אחרונה ב־10 באוגוסט 2021
↑  המצעד הקנדי של RPM – שירים עכשוויים למבוגרים – גיליון 8576, באתר הספרייה והארכיון הלאומי של קנדה, בדיקה אחרונה ב־10 באוגוסט 2021
↑  המצעד השווייצרי, באתר swisscharts.com, בדיקה אחרונה ב־10 באוגוסט 2021
↑  מצעד הסינגלים האוסטרי השנתי – 1988, באתר austriancharts.at, בדיקה אחרונה ב־10 באוגוסט 2021
↑  מצעדי יורוצ'רט השנתיים הוט ל־1988 (PDF), באתר Music & Media (אנ'), כרך 6 גיליון 52/1 ‏1 בינואר 1989 עמ' 30, בדיקה אחרונה ב־10 באוגוסט 2021
↑  מצעד בילבורד הוט 100 השנתי – 1988, billboardtop100of.com, בדיקה אחרונה ב־10 באוגוסט 2021
↑  המצעד הקנדי השנתי – 100 הסינגלים המובילים לשנת 1988 של RPM ‏(PDF), באתר rpmimages.3345.ca, כרך 49 מס' 10 ‏24 בדצמבר 1988 עמ' 9, בדיקה אחרונה ב־10 באוגוסט 2021
| --- | --- |
בקרת זהויות :  MusicBrainz release group: d713f09c-d494-3699-ab65-7940df724605  MusicBrainz work: 759311bb-6888-4fa7-a21f-7eee945b6799
ינייבר

| --- | --- |

 סוג:  spirit drink 
 אחוז אלכוהול:  30 אחוז נפח אלכוהול 
 מוצא:  ארצות השפלה 
 מועד הכנה ראשוני:  המאה ה־16 
 
ג'ניבר צרפתי
ינייבר (בהולנדית: Jenever; לעיתים נכתב בעברית ג'ניבר), הידוע גם בתור ג'ין הולנדי או ג'ין ז'נבה, הוא משקה מסורתי בטעם ערער מהולנד, בלגיה ואזורים סמוכים בצפון צרפת ובצפון מערב גרמניה. לינייבר יש הגדרת מקור מוגן (Protected Designation of Origin) באיחוד האירופי ובריטניה, וניתן להשתמש במונח והטיותיו רק אם המוצר מיוצר על פי המפרט בבלגיה, הולנד, שתי נפות בצפון צרפת ושתי מדינות בגרמניה. ג'ין הפך לפופולרי בבריטניה לאחר שינייבר הגיע לאי.
היסטוריה

ינייבר הופק במקור על ידי זיקוק יין מאלט ("Moutwijn" בהולנדית) לרמה של 50% אלכוהול בנפח. מכיוון שהתזקיק שהתקבל לא היה טעים בגלל היעדר טכניקות זיקוק מעודנות (כאשר רק זיקוק דודי היה קיים), נוספו לו עשבי תיבול כדי להסוות את הטעם. אל המשקה הוסיפו את גרגרי הערער ("junperus" בלטינית) בשל יתרונותיהם הרפואיים לכאורה, וכך קיבל המשקה את השם "jenever" (והשם האנגלי ג'ין).
מסורות שתייה

באופן מסורתי המשקה מוגש בכוס בצורת פרח הצבעוני מלאה עד הקצה, כאשר מתח הפנים מאפשר לינייבר להתרומם גבוה מקצה הכוס. "Jonge jenever", מוגש בדרך כלל בטמפרטורת החדר, לפעמים (אם כי עכשיו זה די מיושן) עם קצת סוכר וכפית זעירה כדי לערבב. המשקה מוגש לפעמים קר מבקבוק השמור במקפיא או עם קרח. ה-"jenever oude" (ו-"korenwijn") האיכותי יותר מוגש בדרך כלל בטמפרטורת החדר. כאשר שותים ינייבר לצד בירה (בדרך כלל לאגר) בתוך כוס צ'ייסר, הוא מכונה "קופסטוט" (נגיחה). כאשר מטביעים את צ'ייסר הינייבר בכוס בירה זה נקרא "דויקבוט" (צוללת). באופן מסורתי, ינייבר מוגש בכוסות שוט שנלקחו ישירות מהמקפיא.
הערות שוליים

↑  מיכאל דיטש, The Serious Eats Guide to Genever, seriouseats.com, ‏9 באוגוסט 2019 (באנגלית)
↑  שרלוט מקדונלד-גיבסון, Genever invention: The rich and malty ancient spirit is making a comeback, האינדיפנדנט, ‏6 בפברואר 2014 (באנגלית)
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |
קליניקה משפטית

קליניקה משפטית היא יחידה בתוך פקולטה למשפטים שמטרתה הוראה מעשית של לימודי המשפטים.
הסטודנטים המשתתפים בקליניקה נוטלים חלק בעשייה משפטית מפוקחת, בסביבה המעודדת חתירה למצוינות מקצועית לצד התבוננות ביקורתית בטבע העיסוק המשפטי. דגש מושם על הפער בין המשפט שבספר (law in the books) לבין המשפט שבמציאות החיים (law in action). הסטודנט לומד על יחסי-הגומלין שבין הדוקטרינה המשפטית, הכללים וההליך המשפטי, התאוריה המשפטית, התכנון והיישום של ייצוג הלקוח, שיקולים אתיים, וההשלכות החברתיות, הכלכליות והפוליטיות של הייצוג המשפטי.
מטרות החינוך המשפטי הקליני

חינוך משפטי קליני מבוסס על התפיסה לפיה על משפטנים כפרטים, וכקולקטיב מקצועי, מוטלת אחריות להשתמש בידע, במעמד ובמשאבים שמעניק המקצוע לעשות למען שינוי חברתי אמיתי, בין היתר באמצעות השבה לקהילה שבקרבה הם חיים ועובדים. שוויון בכלל - ושוויון בנגישות למשפט בפרט -- הם עניינם של משפטנים, שכן מיצוי זכויות אינו יכול להישאר נחלתם הבלעדית של מי שבידם היכולת לרכוש שירותים משפטיים ולממנם. כמוסד לחינוך משפטי שבין תפקידיו הכשרת עורכי-דין לעתיד, לפקולטה למשפטים יש אחריות לקידום ערכים אלה. בין כותלי הפקולטה למשפטים רוכשים סטודנטים את החינוך המשפטי שבסופו "נולד" התוצר הסופי של תהליך זה, עורך הדין. מתן הזדמנות לסטודנטים במהלך לימודיהם לרתום הלכה למעשה את המשפט לסיוע לאוכלוסיות חלשות - אנשים עניים, מיעוטים, אנשים עם מוגבלות, נאשמים בהליך הפלילי - תורם לפיתוח ולשימור רגישות לאי-צדק חברתי בהמשך דרכם המקצועית. זאת, לצד רכישת מיומנויות מקצועיות מעשיות אשר מסייעות לסטודנטים בהמשך דרכם המקצועית.
לקריאה נוספת

איריס אילטוביץ'-סגל, עלי בוקשפן "ייצוג משפטי על ידי סטודנטים בקליניקות אקדמיות בראי זכות הגישה למשפט והחינוך לאחריות חברתית" משפט ועסקים, כרך ב (2005).
נויה רימלט, "החינוך המשפטי - בין תאוריה לפרקטיקה", עיוני משפט כ"ד, עמ' 81, תש"ס
סטיבן וויזנר, הקליניקה המשפטית: חינוך משפטי בשם האינטרס הציבורי תשס"ב, עיוני משפט כ"ה, עמ' 369–370
שמואל בכר "אמפתיה ואושר: עיון מחודש ביעדי החינוך המשפטי-קליני" המשפט י"ז(1) 17 (2012).
גילדת מונקאצ'י

| --- | --- |
 מדינה:  הונגריה 
 מטה הארגון:  בודפשט 
 מייסדים:  לאיוש מרק, בלה לאזאר 
 תקופת הפעילות:  1928–הווה (כ־96 שנים) 
 
יאנוש וסרי : רקפת בזכוכית (שנות השלושים)
יאנוש וסרי : חוף עם שמשיות חוף (1938)
גילדת מונקאצ'י (בהונגרית: Munkácsy-céh) הוקמה בשנת 1928 על ידי לאיוש מרק וד"ר בלה לאזאר בבודפשט. היא פעלה כחברה לאמנות ולאספנות. היא נקראה על שם הצייר מיהאי מונקאצ'י .
תערוכות גילדות נערכו בסלון הלאומי ובמוזיאון ארנסט. בשנת 1929, בתערוכה השנייה הוצגו 300 תמונות ופסלים, שהייתה כמות ניכרת באותה תקופה. התמונות נשפטו בקפדנות על ידי חבר שופטים מקצועי על מנת להבטיח שכל מי שקונה שם יצירת אמנות לא רק שיקנה יצירה נעימה, אלא גם יבצע השקעה טובה.
אספני האמנות של גילדת מונקאצ'י התחייבו לקנות יצירות אמנות בתערוכות הגילדה במשך שלוש שנים ויותר עד סכום התחייבותם. למעשה, חובה זו הייתה פירושה תמיכה באמנות ההונגרית העכשווית.
מקום מושבם של חברי הגילדה היה בית הקפה אבאזיה ואחר כך בבית הקפה היפני.
מהתערוכות של הגילדה

1928 תערוכה ראשונה של גילדת מונקצ'י, הסלון הלאומי, בודפשט
תערוכת גילדת מונקאצ'י השנייה ב-1929. מוזיאון ארנסט, בודפשט
1932 תערוכת גילדת מונקאצ'י השלישית. מוזיאון ארנסט, בודפשט
1934 תערוכת גילדת מונקאצ'י השישית. מוזיאון ארנסט, בודפשט
חברי הגילדה הידועים ביותר

וילמוש אבא-נובאק
אימרה אמוש
רוז'י דאביש
ארנה יגש
בלה לאזאר, חבר מייסד, מנהל
מוריץ גאבור
לאיוש מרק, חבר מייסד ונשיא
ינה פאיז' גבל
יאנוש טורנאי
יאנוש וסרי
לקריאה נוספת

לקסיקון אמנות. כרך 2 בודפשט, 1935. גילדת מונקצקי עמודים 154–155.
לקסיקון אמנות. כרך 3 בודפשט, 1967. גילדת מונקאצ'י ראה עמ' 402.
גביע המלומדים העולמי

| --- | --- |


נשיא הארגון, דניאל ברדיצ'בסקי
 פעילות:  תחרות אקדמית בינלאומית לקבוצות תלמידים
 מדינה:  בינלאומי
 מייסדים:  דניאל ברדיצ'בסקי
 מנכ"ל:  זאק אלינגטון
 תקופת הפעילות:  2006–הווה (כ־18 שנים)
 World Scholar's Cup
גביע המלומדים העולמי (באנגלית: World Scholar's Cup, בראשי תיבות: WSC) הוא תחרות אקדמית בינלאומית המיועדת לקבוצות תלמידים, וכיום משתתפות במסגרת התחרות יותר משבעים מדינות. התחרות נוסדה בשנת 2006 בידי דניאל ברדיצ'בסקי, יהודי מלוס אנג'לס, מנהל ארגון "דמידק" (Demidec) ואישיות ידועה בתחום החינוך העולמי. מנהל נוסף של התחרות כיום הוא זאק אלינגטון, חבר ילדות של דניאל. התחרות גדלה במהלך השנים הן בפופולריות שלה והן בהכרתה העולמית.
סימן ההיכר של התחרות הוא אלפקה והתלמידים המשתתפים בה מקבלים אלפקות כמזכרת מהתחרות.
מטרת התחרות היא "יצירת קהילה בינלאומית של משכילים ומנהיגים עתידיים", בעודה מקדמת את העובדה ש"התחרות מאפשרת לתלמידים לגלות חוזקות ויכולות שלא בהכרח ידעו שיש להם קודם". למרות התחרות שבו, מדגיש "גביע המלומדים העולמי" גם את הצד החברתי ומתמקד בהבאת תלמידים שונים מתרבויות שונות לדיון משותף בנושאים, בעיות ורעיונות המתקשרים להווה ולעתיד.
מבנה התחרות

בתחרות, משתתפות קבוצות המורכבות משלושה תלמידים. הקבוצות בדרך-כלל בנויות מתלמידים מאותו בית-הספר, אך לא תמיד זהו המקרה: לתלמידים יש את האפשרות ליצור קבוצות "עצמאיות" שיכולות לכלול תלמידים מבתי-ספר אחרים או אף ממדינות אחרות. ישנה חלוקה לשכבות גיל בתחרות - בוגרים וצעירים. גילו של התלמיד מייעד אותו לשכבת גילו. תלמידים בגילאי 11-14 משתייכים לשכבת הגיל הצעירה, בזמן שתלמידים בני 15 ומעלה משתייכים לשכבת הגיל הבוגרת. תלמידים משכבת הגיל הצעירה החפצים להשתתף בשכבת הגיל הבוגרת יכולים לעשות זאת. שתי שכבות הגיל מתחרות במקביל, למרות שצעירים יכולים להתחרות אך ורק כנגד צעירים, בעוד בוגרים יתחרו אך ורק כנגד בוגרים.
לכל מדינה יש סיבוב אזורי בו היא משתתפת, והקבוצות הטובות ביותר בסיבוב האזורי עולות לסיבוב העולמי. התנאים לעלייה לסיבוב העולמי הם:
להשיג את התוצאות הטובות ביותר בשכבת הגיל שלך (החציון העליון עולה לסיבוב העולמי).
להיות הקבוצה הטובה ביותר מאותו בית-ספר בכל קבוצת גיל.
להשיג מספר נקודות מסוים (שנקבע באופן יחסי לאור הישגי כל הקבוצות).
האירועים המרכזיים של התחרות

Team Debate - האירוע המרכזי של התחרות שבו כל קבוצה מתחרה אחת מול השנייה בתחרות דיבייט. המשתתפים שקיבלו את הניקוד הגבוה ביותר יבחרו להופיע בדיבייט הראווה (באנגלית: Debate Showcase) ויתמודדו בוויכוח סיג ושיח שיוצג לעיניי כל הקהל.
Collaborative Writing - אירוע שבו הקבוצה מקבלת מספר נושאים להביע עליהם את דעתה. יש לקבוצה חצי שעה להחליט מי כותב על איזה נושא, ואז כל אחד צריך לכתוב במשך זמן מסוים מאמר דעה על אותה הסוגיה. הניקוד הוא אישי, ומחברים את הניקוד של כל אחד כדי לקבל ניקוד קבוצתי.
Scholar's Bowl - באירוע הזה כל קבוצה מקבלת שלט שעליו יש לחצנים עם מספרי תשובות. לאורך התחרות מוצגות שאלות על החומר שנלמד והקבוצה צריכה ללחוץ על התשובה הנכונה בזמן המתאים.
Scholar's Challenge - בדומה ל-Scholar's Bowl, גם כאן יש שאלות אמריקאיות על הנושאים שנלמדו, רק שהפעם כל משתתף לעצמו עונה על השאלות במעין מבחן. הניקוד הוא אישי והניקוד הקבוצתי הוא שקלול של כל המשתתפים.